b'\n_START_ARTICLE_\nPoro\xc4\x8dnik fregate (Slovenska vojska)\n_START_PARAGRAPH_\nPoro\xc4\x8dnik fregate je pomorski \xc4\x8dastni\xc5\xa1ki voja\xc5\xa1ki \xc4\x8din v uporabi v Slovenski vojski (SV). Poro\xc4\x8dnik fregate je tako nadrejen poro\xc4\x8dniku korveter in podrejen poro\xc4\x8dniku bojne ladje. Pomorski \xc4\x8dini Slovenske vojske (in s tem tudi ta \xc4\x8din) so bili uvedeni leta 1995._NEWLINE_\xc4\x8cin je enakovreden \xc4\x8dinu nadporo\xc4\x8dnika, ki ga uporabljajo \xc4\x8dastniki pehote oz. vojnega letalstva; do leta 2002 je bil \xc4\x8din enakovreden \xc4\x8dinu stotnika. V skladu s Natovim standardom STANAG 2116 \xc4\x8din spada v razred O-1.\n_START_SECTION_\nOznaka\n_START_PARAGRAPH_\nPrvotna oznaka \xc4\x8dina (1995-2002) je bila ista kot oznaka stotnik, le da je namesto lipovega lista imela sidro._NEWLINE_Z reformo leto 2002 je bila uvedena nova oznaka \xc4\x8dina, ki je sestavljena iz ozkega in \xc5\xa1irokega traku s pentljo.\n_START_SECTION_\nZakonodaja\n_START_PARAGRAPH_\nPoro\xc4\x8dnike fregate imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din , \xc4\x8de je s \xc4\x8dinom poro\xc4\x8dnika korvete razporejen na dol\xc5\xbenost, za katero se zahteva \xc4\x8din poro\xc4\x8dnika fregate ter je to dol\xc5\xbenost opravljal najmanj eno leto s slu\xc5\xbebeno oceno\xc2\xa0\xc2\xbbodli\xc4\x8den\xc2\xab.'